OpenLLM-France/wikimedia huggingface dataset:
# Andover (Massachusetts)

Andover és una població dels Estats Units a l'estat de Massachusetts. Segons el cens del 2000 tenia 31.247 habitants.

## Demografia

Segons el cens del 2000, Andover tenia 31.247 habitants, 11.305 habitatges, i 8.490 famílies. La densitat de població era de 389,1 habitants per km².
Per edats la població es repartia de la següent manera: un 28,8% tenia menys de 18 anys, un 4,7% entre 18 i 24, un 27,5% entre 25 i 44, un 26,8% de 45 a 60 i un 12,3% 65 anys o més.
L'edat mediana era de 40 anys. Per cada 100 dones de 18 o més anys hi havia 87,9 homes.
La renda mediana per habitatge era de 87.683 $ i la renda mediana per família de 104.820$. Els homes tenien una renda mediana de 78.291 $ mentre que les dones 44.292$. La renda per capita de la població era de 41.133$. Entorn del 2,5% de les famílies i el 3,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Andover». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Andover». American Fact Finder. Oficina del Cens dels Estats Units, 12-01-2010.
# Anacroneuria auca

Anacroneuria auca és una espècie d'insecte plecòpter pertanyent a la família dels pèrlids.

## Descripció

L'adult presenta el cap de color groc amb una franja fosca.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: l'Equador.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Stark, 2001. Scopolia 46:6.
* 1 2 Catalogue of Life (anglès)
* 1 2 Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)
* ↑ Perlidae Species Listing (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):147.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 7 novembre 2011].

## Enllaços externs

* Encyclopedia of Life (anglès)
# Anacroneuria aroucana

Anacroneuria aroucana és una espècie d'insecte plecòpter pertanyent a la família dels pèrlids.

## Descripció

Les ales anteriors del mascle fan, si més no, 19,5 mm de llargària i les de la femella al voltant de 27.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: Veneçuela i l'illa de Trinitat.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Kimmins, 1948. Proc R Entomol Soc Lond 17:105-106.
* ↑ Catalogue of Life (anglès)
* 1 2 Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)
* ↑ Plecoptera Species File (Version 1.1/4.0) (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):147.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Hynes, 1948. Proc. R. Entomol. Soc. London Ser. A Gen. Entomol. 23:105.
* Illies, 1966. Das Tierreich 82:313.
* Stark, 1999. Proc.Biol.Soc.Wash. 112(1):73.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 8 novembre 2011].

## Enllaços externs

* Encyclopedia of Life (anglès)
* Perlidae Species Listing (anglès)
* The Nymph of Anacroneuria aroucana (Kimmins). (Plecoptera, Perlidae) (anglès)
# Marc Aburi

Marc Aburi (en llatí Marcus Aburius), va ser un magistrat romà del segle ii aC. Formava part de la gens Abúria, una gens romana d'origen plebeu.
Era tribú de la plebs l'any 187 aC, i es va oposar a concedir el triomf al procònsol Marcus Fulvius, però després hi va accedir a petició del seu col·lega Tiberi Grac (Tiberius Gracchus). Més tard va ser pretor peregrí, el 176 aC.

## Referències

* ↑ Titus Livi. Ab Urbe Condita XXXIX, 4,5
# BMX als Jocs Europeus de 2015

Les proves de BMX als Jocs Europeus de 2015 se celebraran del 26 al 28 de juny al BXM Velopark de Bakú.

## Classificació
### Masculí

En categoria masculina participaran en la competició els 19 millors països segons el rànquing de l'UCI. El país organitzador, al no participar cedeix la seva plaça al 20è classificat. El nombre de participants seguiran el barem de la taula següent:
| Motiu de classificació | Ranquing per país | Atletes per CON | Classificat |
| País organitzador | N/A | 1 | Azerbaidjan |
| Rànquing UCI de nacions | 1–5 | 3 | Regne Unit Països Baixos França Letònia Rússia |
| Rànquing UCI de nacions | 6–10 | 2 | Suïssa Itàlia Alemanya Dinamarca Noruega |
| Rànquing UCI de nacions | 11–20 | 1 | Hongria Espanya Grècia Portugal Ucraïna Suècia Belarús Lituània Bèlgica Txèquia |
| Total | | 35 | |

### Femení

En categoria femenina participaran en la competició els 15 millors països segons el rànquing de l'UCI. El país organitzador, al no participar cedeix la seva plaça al 15è classificat. El nombre de participants seguiran el barem de la taula següent:
| Motiu de classificació | Ranquing per país | Atletes per CON | Classificat |
| País organitzador | N/A | 1 | Azerbaidjan |
| Rànquing UCI de nacions | 1–5 | 2 | Països Baixos França Dinamarca Txèquia Bèlgica |
| Rànquing UCI de nacions | 6–14 | 1 | Rússia Lituània Regne Unit Alemanya Letònia Belarús Espanya Noruega Estònia Grècia |
| Total | | 20 | |

## Medallistes

| Event | Or | Plata | Bronze |
| Masculí | França Joris Daudet | Països Baixos Twan van Gendt | Suïssa David Graf |
| Femení | Dinamarca Simone Christensen | França Magalie Pottier | Txèquia Aneta Hladikova |
# Polevansia

Polevansia és un gènere monotípic de plantes de la subfamília de les cloridòidies, família de les poàcies. La seva única espècie: Polevansia rigida De Winter, és originària de Sud-àfrica.

## Descripció

Són plantes perennes; rizomatoses i estoloníferes (formant estores, amb llargues tiges decumbents). Els culms de 4-45cm d'alt; herbacis; no ramificats a dalt. Canya amb nodes glabres. Els entrenusos del culm buits. Plantes desarmades. Els brots joves intravaginals, amb les fulles en la seva majoria basals; no auriculades. Les làmines de les fulles linears a linear-lanceolades; estretes, d'1.5-2.5 mm d'ample (i 1-18 cm de llarg); planes; sense glàndules multicel·lulars abaxials; sense venació. Lígula una membrana amb serrells (minuciosament fimbriada); truncat; de 0,4 mm de llarg. Contra-lígula absent. Plantes bisexuals, amb espiguetes bisexuals; amb flors hermafrodites .

## Taxonomia

El gènere va ser descrit per Bernard De Winter i publicat a Bothalia 9: 130. 1966.

### Etimologia

El nom del gènere va ser atorgat en honor de Illtyd Buller Pole-Evans, botànic i recol·lector de plantes.

## Referències

* ↑ Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. [Consulta: 3 febrer 2010].
* 1 2 «Polevansia». Tropicos.org. Missouri Botanical Garden. [Consulta: 5 desembre 2014].

## Bibliografia

* AFPD. 2008. African Flowering Plants Database - Base de Donnees des Plantes a Fleurs D'Afrique.
* Gibbs Russell, G. E., W. G. M. Welman, E. Retief, K. L. Immelman, G. Germishuizen, B. J. Pienaar, M. Van Wyk & A. Nicholas. 1987. List of species of southern African plants. Mem. Bot. Surv. S. Africa 2(1–2): 1–152(pt. 1), 1–270(pt. 2).

## Enllaços externs

* Grassbase - The World Online Grass Flora
# Pleasant Grove

* No s'ha de confondre amb Pleasant Groves.
«Pleasant Grove» té aquests significats:
* Pleasant Grove (Alabama)
* Pleasant Grove (Comtat de Johnson), localitat a l'estat d'Illinois (EUA)
* Pleasant Grove (Ohio)
* Pleasant Grove (Utah)
# Platymantis batantae

Platymantis batantae és una espècie de granota que viu a Indonèsia.
Està amenaçada d'extinció per la pèrdua del seu hàbitat natural.

## Referències

* Richards, S. & Iskandar, D. 2004. Platymantis batantae. Llista Vermella d'Espècies Amenaçades de la UICN 2006. Consulta: 18 d'abril del 2008.
# Pastebin.com

Pastebin.com és un lloc web/aplicació web que permet als seus usuaris l'emmagatzematge de text pla per a compartir, generalment fragments de codi font. Ês de codi obert i serveix com a model per a molts projectes similars anomenats genèricament pastebins. El registre com a usuari és opcional i gratuït.
Presenta com a funcionalitats:
* ressaltat de sintaxi
* elecció de data de caducitat dels textos
* contrasenya de protecció.

## Història

Pastebin.com va ser creat l'any 2002 per Paul Dixon. Vuit anys després, a 'any 2010, només havia aconseguit tenir 1 milió de pastes(elements compartits), per aquest motiu fou venuda a Jeroen Vader, un empresari holandes d'Internet. Poques setmanes després de la venda, Vader va llançar una versió completament nova de la pàgina web, la v2.0. A principis de 2011 va sortir la v3.0.
A l'octubre del 2011 la quantitat d'elements compartits (pastes) superaven els 10 milions. Abans d'un any, al juliol de 2012, els propietaris van comunicar per Twitter que ja havien superat la marca de 20 milions de pastes actius. El 9 de juny del 2015 assolien 65 milions d'elements compartits actius comentant que el 75% no estaven llistats o eren privats.
Durant les protestes de 2014 a Veneçuela, Pastebin.com va ser bloquejat pel govern del país com un dels llocs on els activistes estaven compartint informació.
Pastebin.com és una font popular d'enllaços del tipus .onion a la Web profunda (Deep Web).

## Referències

* ↑ «Site Overview Pastebin.com» (en anglès). Arxivat de l'original el 4 de març 2016. [Consulta: 20 agost 2015].
* 1 2 «Pastebin Surpasses 10 Million “Active” Pastes» (en anglès). [Consulta: 20 agost 2015].
* ↑ «Time for cake!!! http://Pastebin.com now hosts more than 20 million active pastes!» (en anglès). [Consulta: 20 agost 2015].
* ↑ «Pastebin reached another big milestone yesterday» (en anglès). [Consulta: 20 agost 2015].
* ↑ «Internet a crucial Venezuela battleground» (en anglès). [Consulta: 20 agost 2015].
* ↑ Koebler, Jason «The Closest Thing to a Map of the Dark Net: Pastebin». Motherboard, 23-02-2015 [Consulta: 20 agost 2015].

## Enllaços externs

* Pastebin.com - Lloc web oficial
* Codi font original de Pastebin.com a Github (anglès)
# Pastanaga borda (desambiguació)

«Pastanaga borda» té aquests significats:
* Pastanaga borda (Daucus carota L. subsp. carota)
* Carnassa (Pastinaca lucida)
* Xirivia o bufanaga (Pastinaca sativa)
* Tordili (Tordylium maximum)
* Pastanaga marina (Daucus gingidum)
# Pastas Gallo

Pastas Gallo és una multinacional alimentària catalana amb seu a Andalusia fundada l'any 1946 especialitzada en la fabricació de pasta.
L'any 1946 José Espona va adquirir una fàbrica de farines a Rubí i va fundar l'empresa Pastas Gallo. Fins a aquella data el més habitual era treballar amb blat tou, però Espona va introduir per primer cop a Espanya el blat dur. Durant els anys 70 va començar a fabricar pasta composta i es va constituir com a Comercial Gallo. A partir de l'any 2000 va començar a fabricar nous productes, com la pasta fresca, les salses d'acompanyament, o la pasta sense gluten.
L'any 2017 l'empresa va traslladar la seva seu fora de Catalunya amb motiu de l'anomenat procés d'independència.
L'any 2019 l'empresa es va vendre a Proa Capital, una firma de d'inversió de capital de risc.

## Enllaços externs

* Pastas Gallo Arxivat 2011-10-12 a Wayback Machine.

## Referències

* 1 2 «NUESTRA HISTORIA – Pastas Gallo» (en espanyol europeu). Arxivat de l'original el 2021-01-27. [Consulta: 21 gener 2021].
* ↑ «Proa Capital compra Pastas Gallo por 227 millones» (en castellà), 05-07-2019. [Consulta: 21 gener 2021].
# Pennada

La fulla pennada o pinnada és una classe de fulla composta els fol·licles de la qual es disposen a banda i banda de l'eix.

## Referències

* ↑ «Pinnate Leaf» (en anglès). The Free Dictionary. Farlex. [Consulta: 2 febrer 2021].
# Patu digua

Patu digua és una espècie d'aranyes araneomorfs de la família dels simfitognàtids (Symphytognathidae). Fou descrita per primera vegada per Forster i Platnick l'any 1977.
És una espècie molt petita d'aranya. L'holotip (mascle) i el paratip (femella) va ser trobat al Rio Digua, prop de Queremal, Valle del Cauca, a Colòmbia.
Per alguns, és l'aranya més petita en el món. Els mascles assoleixen una mida de cos d'aproximadament 0.37 mm. Tanmateix, hi ha altres espècies d'aranyes d'una mida similar on només es coneix la femella; i, les aranyes mascles, són generalment més petites.

## Referències

* ↑ (anglès) World Spider Catalog: Patu digua Forster & Platnick, 1977 en la família Symphytognathidae +base de dades
* ↑ Forster, R. R. & Platnick, N. I. (1977). A review of the spider family Symphytognathidae (Arachnida, Araneae). American Museum Novitates 2619: 1-29.
* ↑ «Patu digua, new species». American Museum Novitates, 2619, 09-05-1977, pàg. 20.
* ↑ William A. Shear. Spiders--webs, Behavior, and Evolution. Stanford University Press, 1986, p. 425–. ISBN 978-0-8047-1203-3.
* ↑ Taylor, Christopher. «The Strangest of Spiders», 29-08-2008.
# Paul László

Paul László (6 de febrer de 1900 - 27 de març de 1993) va ser un arquitecte estatunidenc d'origen hongarès del segle xx.
Es va guanyar la seva reputació com a dissenyador d'interiors per a habitatges en la dècada dels anys 1960. Més tard, va passar a enfocar la seva carrera en el disseny d'interiors comercials. També destaquen els seus treballs com a dissenyador industrial.
László va servir en ambdues guerres mundials. Va lluitar amb l'artilleria hongaresa en el front italià durant la Primera Guerra Mundial i es va allistar en l'exèrcit dels Estats Units i va servir al país durant la Segona Guerra Mundial.

## Referències

* ↑ «Paul Laszlo's Atomville (February 10, 2011)». mid2mod blog, 10-02-2011. [Consulta: 28 gener 2012].
* ↑ Popular Mechanics (page 154, October 1954). Popular Mechanics, octubre 1954 [Consulta: 28 gener 2012].
# Perla xenocia

Perla xenocia és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia: l'Índia.

## Referències

* ↑ Geoffroy, 1762. Histoire abrégée des insectes qui se trouvent aux environs de Paris; dans laquelle ces animaux sont rangés suivant un ordre méthodique 2:229.
* ↑ uBio (anglès)
* 1 2 Banks, 1914. Proc. Acad. Nat. Sci. Phila. 66:609.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Checklist of Indian Stoneflies (Insecta: Plecoptera) (anglès)

## Bibliografia

* Illies, 1966. Das Tierreich 82:509.

## Enllaços externs

* Encyclopedia of Life (anglès)
* Perlidae Species Listing Arxivat 2011-01-16 a Wayback Machine. (anglès)
# Perleberg

Perleberg és una ciutat alemanya que pertany a del Nord-oest de l'estat de Brandenburg. Perleberg és la capital del districte de Prignitz.

## Geografia

El riu Stepenitz creua la ciutat de nord-est a sud-oest.

## Història

La primera menció escrita de la ciutat data del 1239.

## Personatges il·lustres

* Lotte Lehmann, soprano

## Enllaços externs

* Web oficial de Perleberg (alemany)
# Penzenka

Penzenka (en rus: Пензенка) és un poble de l'óblast de Saràtov, a Rússia, segons el cens del 2010 tenia 143 habitants. Pertany al districte municipal de Mokroús.

## Referències

* ↑ «БОЛЬШАЯ САРАТОВСКАЯ ЭНЦИКЛОПЕДИЯ : Фёдоровский район : Ивановка». Arxivat de l'original el 2017-08-18.
* ↑ «Карта Новоузенского уезда Самарской губернии 1890 года». Arxivat de l'original el 2017-08-18.
# Penèids

Els penèids (Penaeidae) són una família de crustacis decàpodes del subordre dendrobranquiats. Comprenen dos dels crustacis de més interès comercial, com són els llagostins (Penaeus kerathurus) i algunes gambes, com la gamba blanca (Parapenaeus longirostris), molt apreciada.
Com a característiques més destacades, tenen podobranquis al segon parell de maxil·lípedes i una esquama antenular interna.

## Sistemàtica

D'acord amb la llista de la ITIS i la d'Universitat de Michigan, la família dels peneids està formada pels següents gèneres:
* Artemesia
* Atypopenaeus
* Farfantepenaeus
* Fenneropenaeus
* Funchalia
* Heteropenaeus
* Litopenaeus
* Macropetasma
* Marsupenaeus
* Megokris
* Melicertus
* Metapenaeopsis
* Metapenaeus
* Miyadiella
* Parapenaeopsis
* Parapenaeus
* Pelagopenaeus
* Penaeopsis
* Penaeus
* Protrachypene
* Rimapenaeus
* Tanypenaeus
* Trachypenaeopsis
* Trachypenaeus
* Trachysalambria
* Xiphopenaeus
En un altre llistat, com el que proposa la NCBI hi ha només 20 gèneres reconeguts. No apareixen Artemesia, Macropetasma, Miyadiella, Pelagopenaeus, Protrachypene, Tanypenaeus i Trachysalambria.

## Referències

* ↑ Espècie actualment assignada al gènere Melicertus (Melicertus kerathurus)
* ↑ Història Natural dels Països Catalans. Enciclopèdia Catalana. Vol 9, "Artròpodes I", pp. 343.
* ↑ ITIS: Penaeidae
* ↑ «Animal Diversity Web: Penaeidae ». Arxivat de l'original el 2007-10-29. [Consulta: 12 agost 2007].
* ↑ NCBI: Penaeidae
# Penèleos

Penèleos (en grec antic Πηνέλεως), va ser, segons la mitologia grega, un heroi beoci que figura entre els pretendents d'Helena. És fill d'Hipàlcim, o Hipalm.
Se l'inclou en la llista dels argonautes, però sobretot és famós a la Ilíada. Era un dels pretendents d'Helena. Va comandar, segons el catàleg de les naus, un contingent de dotze naus de Beòcia. Va matar en una batalla Ilioneu i Licó, i va ser ferit per Polidamant. La seva mort no té constància a la Ilíada. Poemes posteriors expliquen que va morir a mans d'Eurípil, el fill de Tèlef. Els grecs van plorar la seva mort i va rebre honors funeraris en una tomba individual, mentre que la majoria d'herois caiguts al camp de batalla rebien una sepultura col·lectiva. Una tradició diferent el feia figurar entre els cabdills que van entrar dins del cavall de fusta i van prendre la ciutat de Troia.

## Referències

* 1 2 Grimal, Pierre. Diccionari de mitologia grega i romana. Barcelona: Edicions de 1984, 2008, p. 426. ISBN 9788496061972.
* ↑ Apol·lodor. Biblioteca, III, 10, 8
# Pere Blanco i Trias

Pere Blanco i Trias (Barcelona, 6 d'agost de 1883 - Barcelona, 3 d'octubre de 1962) va ser un religiós erudit, professor, bibliotecari i escriptor català.
Fou jesuïta i professor de Geografia, Història, Filosofia i Art als col·legis de l'orde a Saragossa, Palma, València i Barcelona, i a la Universitat Lul·liana. També s'encarregà de la biblioteca i exercí com a escriptor. Entre les seves publicacions cal esmentar els catàlegs de documentació jesuítica catalana de l'Arxiu de la Corona d'Aragó, de l'Arxiu General del Regne de València i de l'Archivo Histórico Nacional (1943-44). Algunes obres seves són “Notes sobre la popularitat de Sant Francesc Xavier a Catalunya” (1931), "Catálogo de documentos y manuscritos de la Compañía de Jesús" (1944) i “El Colegio de Nuestra Señora de Montesión – Apuntes Históricos” (1948).

## Referències

* 1 2 «.xml Pere Blanco i Trias». Gran Enciclopèdia Catalana. Barcelona: Grup Enciclopèdia Catalana.
* ↑ «P. Blanco Trías S.I., Pedro José». Jesuitas. Etapa 1.938-2.012 [Consulta: 3 octubre 2018].
* ↑ «Blanco Trias, Pedro, 1883-1962». Catàleg Col·lectiu de les Universitats de Catalunya [Consulta: 3 octubre 2018].
# Piankh

Piankh (Paiankh, Piankhi i altres transcripcions) fou gran sacerdot d'Ammon,
Suposat gendre de Herihor i el seu successor al tron de Tebes vinculat al gran sacerdoci. Recents estudis suggereixen que en realitat fou el sogre d'Herihor i el seu predecessor. La seva dona es deia Hrere o Hereret, i se la suposa filla d'Herihor. Hereret i Piankh foren probablement els pares de Pinedjem I. Piankh va dirigir una força militar contra Paneshy, virrei de Núbia, que dominava el sud de l'Alt Egipte, i va aconseguir rebutjar-lo cap a Núbia. Va governar un temps a l'entorn de quatre anys (vers 1074-1070 aC) i el va succeir Pinedjem I.

## Referències

* ↑ O'Connor, David; Reid, Andrew. Ancient Egypt in Africa (en anglès). Left Coast Press, 2007, p. 156. ISBN 1598742051.
* ↑ Karl Jansen-Winkeln, Das Ende des Neuen Reiches, ZAS 119 (1992), pp.22-37
# Peter Bilý

Peter Bilý (Košice, 1978) és un escriptor eslovac, autor de quatre novel·les i quatre llibres de poesia. La seva obra ha estat traduïda a diversos idiomes. En castellà va ser publicada l'antologia de la seva poesia sota el títol "En la captivitat de la imatge" (Amargord, 2012). Al seu país natal els seus llibres han rebut diversos premis nacionals i la seva obra, àmpliament rebuda per lectors, no ha estat exempta de controvèrsies i reaccions negatives del sector conservador del país, especialment per part de l'Església Catòlica.

## Obra
### Novel·la

* 2012 - Inzerát na život, ktorý som nechcel žiť (L'anunci per a una vida que no vaig voler viure)
* 2007 – Do Giovanni
* 2005 – Vzbura anjelov (La rebel·lió dels àngels)
* 2004 – Démon svätosti (El dimoni de la santedat)

### Poesia

* 2009 – Nočné mesto (La ciutat de nit)
* 2006 – Posledná migdiada milencov (L'última migdiada dels amants)
* 2002 – V zajatí obrazu (En la captivitat de la imatge)
* 2001 – Spomalené prítmie (La penombra relentida)

## Premis

* Premi de la revista Knižná revue: Llibre de l'any 2007 (Don Giovanni)
* Premi de l'editorial Slovenský spisovateľ 2004 (Démon svätosti)
* Premi de Rude Sloboda Rubato 2001 (Spomalené prítmie)
* 2n finalista del Premi d'Ivan Krasko 2001 (Spomalené prítmie)
* 2n finalista del premi de Perla Bžochová 2001 (traducció, G. Apollinaire: Bestiari o Festeig d'Orfeu)